Prěni sněh so našoł
Lipsk. W Sakskej, Saksko-Anhaltskej a Durinskej je so minjenu nóc prěni sněh tuteje zymy našoł. Po informacijach Němskeje wjedrarnje bě so wokoło 3 hodź. sněžić započało. Sněh drje nas přichodne dny dale přewodźa. Temperaturow wokoło nule dla hroža wječor a w nocy hładke dróhi, wjedrarjo warnja.
Norowirus w Sakskej
Drježdźany. Sakska je kónc lěta žołmu schorjenjow na norowirus dožiwiła. Jeničce wot kónca nowembra hač do srjedź decembra registrowachu 1 100 nowych schorjenjow, Roberta Kochowy institut zdźěli. Loni w samsnym času mějachu porno tomu 590 padow. Natykliwy wirus, zawinowacy ćežku židlawu a bluwanje, wohroža předewšěm dźěći a starych ludźi.
Češa a Słowacy hromadźe
Praha/Bratislava. Posledni dźeń lěta 2016 zetkachu so wospjet Češa a Słowacy na namjeznej horje Velká Javořina/Veľká Javorina w Běłych Karpatach. Tule tradiciju zhromadnosće a symbolisce dale začuwaneje wzajomosće haja hižo wot dźělenja Čěskosłowakskeje 1993. Z něhdźe 5 000 ludźimi mějachu tónraz rekordne wobdźělenje.
Předsyda Sokoła přestanje
slv_Latn pol_Latn szl_Latn szl_Latn szl_Latn szl_Latn ces_Latn